OpenLLM-France/wikimedia huggingface dataset:
# David Campese

David Ian Campese (Queanbeyan, Hegoaldeko Gales Berria, 1962ko urriaren 21a), izengoitiz Campo, australiar errugbilari ohia da, hegaleko eta atzelari postuetan aritzen zena. 101 aldiz jokatu zuen Australiako errugbi selekzioarekin eta, besteak beste, 1991ko Munduko Errugbi Kopa irabazi zuen; txapelketa horretako jokalaririk hoberena izendatu zuten.
World Rugbyren Hall of Fameko kidea da 2014tik.

## Palmaresa
### Australiako selekzioa

* 101 test-partida, 1982 eta 1996 bitartean.
* 315 puntu (64 entsegu, 7 zigor kolpe, 8 transformazio, 2 drop)
* Munduko Errugbi Kopa
** irabazlea: 1991

## Erreferentziak

* ↑ David Campese. en.espn.co.uk (Noiz kontsultatua: 2023-3-8).
* ↑ Hervieu, Sébastien. Rugby: on a retrouvé... David Campese, le roi du contre-pied. rugby.com.au (Noiz kontsultatua: 2023-3-8).
* ↑ David Campese. world.rugby (Noiz kontsultatua: 2025-1-19).

## Kanpo estekak

* Datuak: Q1173922
* Multimedia: David Campese / Q1173922
# Jérémy Roy

Jérémy Roy (Tours, 1983ko ekainaren 22a) frantziar txirrindulari ohia da.

## Palmaresa
### 2009

Paris-Nizako etapa bat

### 2010

Tro Bro Leon

### 2011

Frantziako Tourreko Konbatibitate Saria

### 2012

2. Limousingo Tourrean eta etapa bat
2. Frantziako Erlojupeko Txapelketan

### 2013

2. Frantziako Erlojupeko Txapelketan

## Kanpo estekak

* Datuak: Q705331
* Multimedia: Jérémy Roy / Q705331
# Patrick Jonker

Patrick Jonker (Amsterdam, 1969ko maiatzaren 25a), Herbehereetar-australiar txirrindulari ohia da.
Herbehereetan jaioa eta Australian hazia da. Bi herrialde hauen herritartasuna du.
Lorpenik aipagarrienak, 1997ko Route du Sud, 1998ko Herbehereetako erlojupeko txapelketa eta 2004ko Down Under Tourra izan ziren.

## Palmaresa

1991
* 3. Gilen Tell Sari Nagusian
1993
* Milk Raceko etapa 1
* 3. Teleflex Tourrean
* 8. Suediako Itzulian
1994
* 4. Route du Sudean
* 5. Herbehereetako errepide txirrindularitzako txapelketan
* 6. Midi Libren
1996
* Kataluniako Voltako etapa bat
1997
* Route du Sud
1998
* Herbehereetako erlojupeko txirrindularitzako txapelketa
* 2. Omloop Mandel-Leie-Schelden
* 9. Dauphiné Libérén
1999
* Valoniako Sari Nagusia
* 2. Route du Sudean
2001
* 2. Limousingo Tourrean
* 3. Plouayko Sari Nagusian
2002
* 3. Down Under Tourrean
2003
* 3. Australiako errepideko txirrindularitza txapelketan
2004
* Down Under Tour

## Kanpo estekak

* Patrick Jonker - ProCyclingStats
* Datuak: Q1246595
* Multimedia: Patrick Jonker / Q1246595
# 1910eko Parisko Uholde Handia

1910eko Parisko Uholde Handia (frantsesez: Crue de la Seine de 1910) hondamendi bat izan zen. Sena ibaiak, bere ibaiadarren neguko euriaz kargatua, Paris eta inguruko hainbat komunitate urez bete zituen.
1909ko amaieran, Parisek euri-jasa handiak jasan zituen, eta 1910eko urtarrilean, Sena ibaiak Frantziako hiriburua urez bete zuen, estoldek eta metroko tunelek urak gainezka egin zutenean. Ibaiko urak ez zuen bere ertzetatik gainezka egin, baizik eta hiria tunel, hustubide eta estolderiez bete zuen, baina ibaiak gainezka egin zuen hiriburuaren ekialdeko eta mendebaldeko udalerrietan.
Neguko uholdeak normalak ziren Parisen, baina urtarrilaren 21ean ibaia ohi baino azkarrago hazten hasi zen. Hurrengo astean, milaka paristar beren etxeetatik ebakuatu zituzten, ura hiriko eraikin eta kaleetan sartzen zelako, eta horrek Parisko oinarrizko azpiegiturak ixtea eragin zuen. Poliziak, suhiltzaileak eta soldaduak txalupetan zihoazen urez betetako kaleetan, bigarren solairuko leihoetatik harrapatuta zeuden bizilagunak erreskatatuz eta laguntza banatzeko. Errefuxiatuak elizetan, eskoletan eta gobernu-eraikinetan inprobisatutako babeslekuetan bildu ziren. Nahiz eta urak ibaia hiritik igarotzean kanalizatzen duten hormak gainezka egiteko mehatxua egin, langileek Sena ibaia azkar eraikitako dikeen bidez bideratuta mantentzea lortu zuten. Urak Orsayko tren geltokia hartu zuenean, trenbidea metro batzuk beherago geratu zen. Hirian zehar mugitzen jarraitzeko, paristarrak itsasontzietan edo gobernuko ingeniariek eta paristarrek beraiek eraikitako egurrezko pasabideetan zehar joaten ziren.
Urtarrilaren 28an urak bere altuera gorena hartu zuen: 8,62 metro, bere maila normaletik 6 metro gorago. Uholdeek eragindako kalteen kalkuluak 400 milioi liberara iritsi ziren. Uholdeak ia astebete iraun zuen eta ez zen inor hil.

## Galeria

* Uholdea Quai de Passyn.
* Convention kalea.
* Félix-Faure etorbidea.
* Paris–Saint-Lazare geltokia.
* Poitiers kalea.
* Seine kalea.
* Trousseau kalea.
* Trousseau enparantza.

## Erreferentziak

* ↑ (Ingelesez) Perez, Maria Camila. (2010/02/26). «100 Years Later, Revisiting a Paris Flood» The New York Times.
* ↑ (Ingelesez) Flooding in Paris in 1910. 2010-1-7.

## Bibliografia

* Jeffrey H. Jackson, Paris Under Water: How the City of Light Survived the Great Flood of 1910 (NY: Palgrave Macmillan, 2010)

## Kanpo estekak

* Datuak: Q3005548
* Multimedia: Great flood of Paris in 1910 / Q3005548
# Matthieu Ladagnous

Matthieu Ladagnous (Paue, 1984ko abenduaren 12a), frantziar txirrindulari ohia da.

## Palmaresa
### 2005

Mainfranken Itzulia eta etapa bat
Kreiz Breiz Elites eta bi etapa

### 2006

Mediterraneoko Itzuliko etapa bat

### 2007

Dunkerkeko Lau Egunak eta etapa bat

### 2009

Tropicale Amissa Bongo eta etapa bat

### 2011

Valoniako Tourreko etapa bat
2. Limousingo Tourrean eta 2 etapa

### 2013

Boucles de lAune
Limousingo Tourreko etapa bat

## Kanpo estekak

* Datuak: Q499289
* Multimedia: Matthieu Ladagnous / Q499289
# Euskal-Esnalea

Euskal-Esnalea Euskal Herriko elkarte eta izen bereko kultur aldizkari bat izan zen. Elkartea eta aldizkaria sortzeko ideia 1906ko abenduaren 21an, Santo Tomas Egunean Arturo Kanpionen presidentzian ospatutako Gipuzkoako Foru Aldundiaren batzar batean sortu zen.
1907ko apirilaren 1an Zumarragan ospaturiko biltzar batean estatutuak onartu eta Euskal-Esnalea elkartea sortu zen, Kanpionen ¡Gora Euskara maitagarria! lelopean. Ordutik aurrera, elkarteak hitzaldi, festa eta konferentzia ugari ospatzeari ekin zien. Elkarte honi bultzada eman zienen artean honako hauek daude: Arturo Kanpion, Patrizio Orkaiztegi, Karmelo Etxegarai, Domingo Agirre, Julio Urkixo, Serapio Muxika, Alfonso Maria Zabala, Kasildo Zabala, Larreta Azelaingoa, Basilio Iraizoz, Isaak Lopez Mendizabal, Jose Eizagirre, eta batez ere Gregorio Muxika.
Hormetan zintzilikatzeko eta eskuzko euskal egutegiak argitaratu ziren, bai eta udalerri askotan hiltzadiak ospatu ere: Auza, Ultzama, Elizondo, Lekunberri, Bilbao, etab. Literatur hitzaldi ugari ospatu ziren, eta batez ere, urtero Euskal Jaietan ospatu ohi ziren euskarari buruzko hitzaldiak eta jaiegunak. Domingo Agirre, Luis Eleizalde, Patrizio Orkaiztegi eta Karmelo Etxegarai hiltzean Euskal Esnalea elkartea hondamenditik hurbil egon zen, Gregorio Muxikaren lan ekintzaileak salbatu zuelarik, eta ez hori bakarrik, elkartea eta erakundearen garai onenera eman zuelarik.
Aldizkariaren lehen aroan, 1908ko otsailean, Tolosan argitaratzen hasi zen, osoki euskaraz, ondoren Euskalerriaren Alde aldizkariaren gehigarri gisa argitaratu zelarik. 1908-1931 bitarteko Euskal Pizkundearen bultzatzaile nagusienetako bat izan zen, azken urte honetan Gregorio Muxikaren heriotzarekin argitaratzez laga zelarik. Aldizkari honen orrialdetan Euskal Jaietan saritutako olerki sarituak agertu ohi ziren, bai eta gai tekniko nahiz zientifikoei buruzko lehenbiziko euskarazko artikulu eta saiakerak ere. Edozein motako gaietan euskara erabiltzeko helburuz, umorezko gaiak ere jorratu ziren, bai eta txisteak nahiz gertakizun bitxiak, antzerki komediak eta inkesta publikoak ere. Aldizkariaren ohiko garaiko idazleen artean Orixe, Emeterio Arrese eta Lizardi zeuden.

## Kanpo loturak

* Euskal-Esnalea aldizkaria. Auñamendi Entziklopedia. Euskomedia.org (Gaztelaniaz)
* Euskal-Esnalea aldizkariaren ale guztiak Atzoko Prentsa Digitalean irakurgai
* Datuak: Q12257450
# Florian Guillou

Florian Guillou (Concarneau, 1982ko abenduaren 29a) frantziar txirrindulari ohia da. Ez zuen garaipenik lortu profesionaletan baina Limousingo Tourrean 3. sailkatu zen 2011n.

## Palmaresa
### 2011

3. Limousingo Tourrean

## Kanpo estekak

* Datuak: Q224856
* Multimedia: Florian Guillou / Q224856
# Karmelo Etxegarai

    Artikulu hau idazle azpeitiarrari buruzkoa da; beste esanahietarako, ikus «Etxegarai».
Karmelo Etxegarai Korta (Azpeitia, Gipuzkoa, 1865eko uztailaren 3a - Gernika, Bizkaia, 1925eko azaroaren 4a) idazle eta historialari gipuzkoarra izan zen. Haren lan gehienak gazteleraz idatziak izan arren, hainbat aldizkaritan, hala nola, Euskal-Erria, Euskalzale, Euskal Esnalea eta beste zenbaitetan euskaraz idatzi zuen.
Hegoaldean antolatzen ziren Lore Jokoetan sari ugari irabazi zuen. Bertso jarrietan nabarmendu zen, sorta hauekin esate baterako: Zertako; Euskerazko ipui jator berriak; Markinara (1883); Menditar baten kantua; Abbadia jauna! zuri (1886); Txistulari gaisoa (1888). Lan horietarako batzuetan doinuak ere asmatu zituen.
1911n aldizkari berri baten sortzaileetako bat izan zen, Euskalerriaren Alde, zeina zuzendu zuen Gregorio Muxikak, eta kolabaratzaile nagusi izan ziren, Etxegaraiz gain, Domingo Agirre, Arturo Kanpion, eta Julio Urkixo. Euskararen eta euskl kulturaren inguruko ikerketa eta dibulgazioa kobinatzen ziren hartan. Haren euskara jatorra eta zehatza da Aita Villasanteren esanetan, eta lan historikoetan prosa argia etiten saiatu zen.
Bonifazio Etxegarairen anaia zaharra izan zen.

## Lanak
### Bilduma

* Leiendak (1879-1891) (1990, Etor)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Elkartea, Xenpelar Dokumentazio Zentroa-Bertsozale. «Karmelo Etxegarai - Biografiak - BDB. Bertsolaritzaren datu-basea» bdb.bertsozale.eus (Noiz kontsultatua: 2023-04-14).
* ↑ Entziklopedia tematikoa, Lur. (2011-07-13). «Euskara eta Euskal Literatura»Euskara eta Euskal Literatura - XIX. mendea» www.euskadi.eus (Noiz kontsultatua: 2023-04-14).

## Kanpo estekak

* Karmelo Etxegarai literaturaren zubitegian
* Datuak: Q631429
* Multimedia: Carmelo de Echegaray / Q631429
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
# Liliana Córdova Kaczerginski

Liliana Córdova Kaczerginski (Paris, 1947) pedagogo eta aktibista antisionista da, sortzez judua eta iraganean sionista izandakoa.

## Biografia

Parisen 1947an, Vilniusko (Lituania) ghettotik bizirik atera ziren intelektual judu komunisten familia batean jaio zen. 1950ean familia Argentinara joan zen bizitzera. 1969an, Israelera joan zen “Sionen bideari” ekitera, eskola judu sionistaren jarraibideei jarraituz. Israelen bizi izan zen 1983ra arte, eta han bertatik bertara ezagutu zuen Palestina okupatuaren errealitatea. Pedagogo lanetan aritu zen Frantzian 30 urtez.Marokon eta Espainiako hainbat hiritan bizi izan da, hala nola Malagan, Madrilen edo Valentzian.

### Ibilbide profesionala

Boikot, Desinbertsio, Zigor (BDS) mugimendu global baketsuaren aktibista da, Palestinan giza eskubideak eta nazioarteko zuzenbidea betetzea defendatzen duen erakundea da. 2004an sortu zen Palestinan, Hego Afrikan apartheidaren beherakada eragin zuen antzeko kanpaina batean oinarrituta.
2008an sortu zen Nazioarteko Sare Judu Antisionistaren (IJAN ingelesezko sigletan) sortzaileetako bat da. Palestinako errefuxiatuen itzulera eskubidea eta Israelek Palestina historikoa kolonizatzeko duen eskubidearen amaierarekin konprometitutako erakundea da. Palestinaren erabateko autodeterminazioa eta okupazioari aurre egiteko eskubidea babesten du erakunde honek.
IJANek sionismoan ikusten du, Israelgo estatuak munduan duen eragina, Zisjordanian lurralde berriak anexionatzeko duen plana eta gatazka historiko honi irtenbide posible bat bilatu nahi dio. Judu oro ez da sionista, sionismo oro ez da judua eta Israelgo gatazka palestinarra konpontzeko, lehenik eta behin, justizia egin behar da.

## Erreferentziak

* 1 2 «Liliana Cordova Kaczerginski Archives» ContrahegemoniaWeb 2024.
* 1 2 Castillo, Gorka. «¿Es posible el diálogo entre judíos y palestinos?» ctxt.es | Contexto y Acción.
* ↑ Zeta, Sergio. (2021-05-19). «El BDS (Boicot, Desinversión y Sanciones) “es un movimiento antirracista y antiimperalista”» ContrahegemoniaWeb.
* ↑ Zeta, Sergio. (2024-05-23). «La Red Internacional Judía Antisionista (IJAN): un espacio de organización contra el sionismo. Entrevista a Liliana Córdova Kaczerginski» ContrahegemoniaWeb.
* ↑ Valenzuela, Nicolas. Alan Rückert (Red Judía Antisionista Internacional): «El sionismo es un proyecto colonialista de origen europeo». .

## Kanpo estekak

* @GregoriMarugan kazetariak Sare Judu Antisionistaren sortzaileetako bat den Liliana Córdova Kaczerginski elkarrizketatu du, 2024ko urtarrila.
* Isabel Galleotek Liliana Córdovari egindako elkarrizketa, Clandestino irratsaioa, 2021eko maiatza,
* Elkarrizketa Liliana Córdovari Argentinos kanalean Victoria Provincia egunerako 25,2021eko maiatza
* Datuak: Q131461267
# Fermín Isaza

Fermin Isaza (Envigado, 1809-Bogota, 1887) kolonbiar margolaria eta argazkilaria izan zen. 1848ko irailean Medellinen argazki-estudio bat ireki zuen lehen kolonbiarra izan zen.

## Biografia

Pintura-ikasketak egin zituen, eta pinturak eta miniaturak egiten zituen. Arrakasta handia izan zuen, eta musikarako zaletasuna ere bazuen. Rudesinda Pizarrorekin izandako ezkontzatik lau seme-alaba izan zituen. Bogotan, Luis García Hevia ezagutu zuen 1846an sortu zuen Marrazki eta Pintura Akademian, eta Eviarengandik dagerrotipoaren teknika ikasi zuela uste da.
1848ko irailean, dagerrotipoak egiteko argazki-estudioa ireki zuen Medellinen, El Antioqueño Constitucionalen egunkarian agertzen denez. Modu lasaian bizitzeko baliabideak eman zizkion, baina gero Bogotara itzuli zen, eta han margolari jardun zuen hil arte.
Bere lan gutxi kontserbatzen dira, baina horien artean aipagarriak dira: Domingo Riaño gotzainaren 1864ko olio-pintura bat, Juan Crisostomo Uriberen 1866ko beste bat, Eulogio Ochoaren 1845eko miniatura bat eta Esteban Isaza Robledoren eta Lucrecia Guerrero Uriberen dagerrotipoak.

## Erreferentziak

* ↑ Miguel Escobar Calle. Apuntes para una cronología de la fotografía en Antioquía. .
* 1 2 Londoño Vélez, Santiago. (1996). «Pioneros de la fotografía en Antioquia» Revista Credencial Historia (Bogotá) Edición 75 ISSN 0121-3296..

## Kanpo estekak

* Datuak: Q5859002
* Multimedia: Fermín Isaza / Q5859002
# Pontificia Universidad Javeriana

Pontificia Universidad Javeriana (PUJ) Kolonbiako unibertsitate pribatu bat da, egoitzak Bogotan eta Calin dituena. 1623an sortu zen eta bere izena San Frantzisko Xabierkotik dator. San Ignacio Unibertsitate Ospitalea duela gutxi Kolonbiako hirugarren ospitale onena sailkatu zen, Osasun eta Gizarte Babes Ministerioaren arabera. 2020an, Medikuntza Fakultatea herrialdeko onena bezala sailkatu zuen Dinero aldizkariak, ICFESek egindako Sabre Pro proben emaitzak kontuan hartuta. Azken urteotan, Ekonomia eta Administrazio Zientzien Fakultatea herrialdeko bigarren negozio eskola onena bezala kokatu da, Frantziako Eduniversal rankingaren arabera.
Times Higher Education aldizkari britainiarrak bost urtez jarraian (2018-2022) Kolonbiako unibertsitate onena bezala sailkatu du. QS World University Rankings-en 2023ko edizioan, Quacquarelli Symondsen eskutik, 13. postuan sailkatu zen Latinoamerikan eta hirugarrena sendotu zen Kolonbian.
Unibertsitatea Kolonbiako elitearen prestakuntza zentroa izan da . Bere tituludunen artean, honako hauek nabarmentzen dira: Henry Krieger, Riyad al-Maliki, Ignacio Martín-Baró, Rodolfo Llinás, Vanessa de la Torre, Jorge Enrique Abello, Óscar Iván Zuluaga, Daniel Samper Pizano, Marta Lucía Ramírez, Jorge Alfredo Vargas, Paulina Vega eta Ernest Samper.
Jesusen Lagundiak zuzentzen du eta Kolonbiako unibertsitate zahar eta tradizionaletako bat da. Latinoamerikako Jesusen Lagundiaren esku utzitako Unibertsitateen Elkartearen (AUSJAL), 30 unibertsitatek osatutako sare baten parte da, eta Jesuiten Unibertsitateen Elkartearen (International Association of Jesuit Universities), munduan 167 unibertsitate dituena. .

## Erreferentziak

* ↑ Revista Dinero
* ↑ Revista Semana, Las Universidades en Colombia - 200 años. .

## Kanpo estekak

* Pontificia Universidad Javeriana (Bogotá)
* Datuak: Q1517478
* Multimedia: Universidad Javeriana / Q1517478
* Espezieak: PUJ
# Nick Farr-Jones

Nicholas Campbell Farr-Jones (Caringbah, Hegoaldeko Gales Berria, 1962ko apirilaren 18a) australiar errugbilari ohia da, uztartze-erdilari postuan aritzen zena. 63 partida jokatu zituen Australiako errugbi selekzioarekin eta, besteak beste, 1991ko Munduko Errugbi Kopa irabazi zuen. World Rugbyren Hall of Fameko kidea da 2011tik.

## Palmaresa
### Australiako selekzioa

* 63 test-partida, 1984-1993 bitartean, horietako 36 kapitain.
* 37 puntu (9 entsegu)
* Munduko Errugbi Kopa
** irabazlea: 1991

## Erreferentziak

* ↑ Nick Farr-Jones. classicwallabies.com (Noiz kontsultatua: 2025-1-19).
* 1 2 Nick Farr-Jones. world.rugby (Noiz kontsultatua: 2025-1-19).

## Kanpo estekak

* Datuak: Q3339743
# Juan José Salazar

Juan José Salazar (Bogota, 1985eko martxoaren 29a) musikaria, soinu-ingeniaria eta musika-ekoizlea da, eta ikus-entzunezko bitartekoetarako musikaren konposizioan eta ekoizpenean eta artisten ekoizpenean espezializatuta dago. Azken urteetan, Kolonbiako eta nazioarteko hainbat ekoiztetxe eta komunikabiderentzat egin ditu musika-edukiak, besteak beste, Amazon Prime Video, Discovery Networks, BBC, Telemundo eta Disney. 2016. urteaz geroztik, auzitegiko audio-lanak egiten hasi zen, eta, horretarako, zaharberritzeak, ziurtagiriak eta ahots-biometria egin zituen sektore publikorako eta pribaturako, irismen ertain eta handiko kasuetan.
Kanpainak, ikus-entzunezko edukiak eta ekitaldietarako musika-ekoizpena landu ditu, besteak beste: Ameriketako Batzorde Paralinpikoaren ereserkiaren musika egitea, Tía Alison (RCN), A Grito Herido (Amazon Video), Cochina Envidia (Amazon Video), Wella / Unicef : Making Waves, El Barón (Telemundo), Bogotako Antzerki Iberoamerikar Jaialdia, El Bronx (Caracol TV), El Man es Germán 2, Discovery Channel : Arizona SB1070 (dokumentala) eta Protagonistas de Nuestra Tele, besteak beste.
Ekoizle musikal gisa, Hot Chip, Diana Ángel, César Mora, Compañía Ilimitada, Ricardo Prado, Cocó Nonó, Burning Caravan, Maia eta Natalia Durán artistekin lan egin du, besteak beste.
2011n, John Leckie Award for Excellence in Music Production saria jaso zuen, Westminsterreko Unibertsitateak (Londres) emandakoa, musika-ekoizpenaren bikaintasunari, erakunde horretan maisutasuna amaitu ondoren. Erakunde horretan parte hartu zuen 2010ean Colfuturo kreditu-bekaren onuradun izateagatik. 2021. urtean, musika konpositore gisa lan egin zuen ekoizpenetako bi, Frente al Espejo eta Fuerza Invisibles, Telebista publikoaren hainbat TAL sari eskuratu zituzten, konpositore gisa egindako lana aitortuz.
Gaur egun, konpositore eta musika-ekoizle gisa lan egiten du bere grabazio-estudioan, Bogota hirian, eta musika-produkzioko irakasle eta soinu-ingeniaritza gisa Hezkuntza Jarraituan Pontifize Universidad Javeriana, Bogota.Horrez gain, Juan Salazarrek ikastaro birtual aktibo bat du Domestika plataforman: Basics: Introducción a Logic Pro X..

## Erreferentziak

* ↑ El Bronx Caracol TV. .
* ↑ Canela Duck Sessions. .
* ↑ El Espectador Compañía Ilimitada estrena la canción “Zero y vacío”. .
* ↑ Taller De Producción Musical Universidad Javeriana. .

## Kanpo estekak

* Juan Joséren biografia Salazar.com
* Datuak: Q87468090
# Le Manoir du diable

Le Manoir du diable Georges Méliès zinemagilearen beldurrezko filma da, 1896. urtekoa. Jehanne D'Alcy eta Jules-Eugène Legris aktoreek antzeztu zuten.

## Aktoreak

* Jehanne D'Alcy
* Jules-Eugène Legris

## Erreferentziak

* ↑ The Haunted Castle
* ↑ Philippe Rège. Encyclopedia of French Film Directors, Volume 1

## Kanpo estekak

* imdb.com
* Datuak: Q153603
* Multimedia: The Haunted Castle (1896 film) / Q153603
# Puno

Puno, Peruko Altiplanoan eta Titikaka aintziaren bazterrean dagoen hiri bat da, bai eta Punoko probintziaren hiriburua ere. 3.819 metroko garaieran dago.
2017an 129.921 biztanle zituen.
# The Kiss (1896ko filma)

The Kiss William Heise zinemagilearen film mutua da, 1896. urtekoa. May Irwin eta John Rice aktoreek antzeztu zuten.

## Aktoreak

* May Irwin: Jones
* John Rice: Billie Bikes

## Erreferentziak

* ↑ The Kiss
* ↑ Ira Basen, Jane Farrow. The Book of Lists: Revised and Updated and Even More Canadian

## Kanpo estekak

* imdb.com
* Datuak: Q464761
* Multimedia: The Kiss (1896 film) / Q464761
# Nur Muhammad Taraki

Nur Muhammad Taraki (paxtuneraz: نور محمد ترکی‎: Nawa, 1917ko uztailaren 14a – Kabul, 1979ko urriaren 9a) afganistandar kazetari, idazle eta politikari komunista izan zen. Afganistango estatuburu eta lehen ministroa izan zen 1978tik 1979ra.
Kabulgo Unibertsitatean ikasi zuen eta kazetari lanetan aritu zen, eleberriak eta ipuinak estilo errealista sozialistan idazteaz gain. Babrak Karmalekin batera Afganistango Herriaren Alderdi Demokratikoa sortu zuen eta bertako idazkari nagusia izan zen. 1966an Khalq egunkaria argitaratu zuen, klaseen arteko borroka proposatzen zuena, baina laster itxi zuten.
1978an Saur Iraultza hasi zuen Babrak Karmal eta Hafizullah Aminekin batera eta Afganistango Errepublika Demokratikoa ezarri zuten.
Aminen agintaldia laburra eta eztabaidagarria izan zen. Alderdia zatitu egin zen eta errepresioa eta sarraskiak izan ziren. Izu gorria erabili zen eta ezin izan zen Sobietar Batasuna konbentzitu ordena berrezartzeko esku hartzeko.
Tarakiren gobernuaren ezaugarri nagusia pertsonaganako kultu izan zen. Buruzagi Handia eta Irakasle Handia deitu zitzaion, eta haren erretratu ugari zeuden herrialde osoan. Aminekin harremana okertu egin zen eta Taraki 1979ko irailean kargutik kendu eta urrian hil zuten Aminek aginduta.

## Kanpo estekak

* Datuak: Q299559
* Multimedia: Nur Muhammad Taraki / Q299559
# Pierre Berbizier

Pierre Berbizier (Saint-Gaudens, 1958ko ekainaren 17a) frantziar errugbilari ohia da, uztartze-erdilari postuan aritzen zena.
Frantziako CA Lannemezanais, FC Lourdes eta SU Agen taldeetan jokatu zuen. Frantziako errugbi selekzioarekin 56 partida jokatu zituen 1981eko sei nazioen torneoan debuta egin zuenetik 1991ra arte.
Entrenatzeari ekin zion. Frantziako eta Italiako selekzioetako eta RC Narbonne eta Racing 92 taldeetako entrenatzailea izan zen.
* Datuak: Q3383935
* Multimedia: Pierre Berbizier / Q3383935
# Itxaso Berrojalbiz

Itxaso Berrojalbiz Zabala (Zornotza, Bizkaia, 1986) bizkaitar ekonomialari, zerga-aholkulari eta politikaria da.
2023tik Bizkaiko Foru Aldundiko Ogasun eta finantza saileko foru diputatua da, Elixabete Etxanobe buru duen foru gobernuan.

## Bizitza

Ekonomian lizentziatura ikasi zuen EHUn, analisi fiskalaren espezialitatean. Ondoren enpresa-zuzenbideko masterra egin zuen Garrigues ikasketa-zentroan. 2008az geroztik, zerga-zuzenbidearen arloan jardun da profesionalki, Garrigues bulegoan.

## Erreferentziak

* ↑ «Itxaso Berrojalbiz: "Aberastasun handien zergari oposizioak abstentzio kritikoa ematea espero dut"» EITB 2023-10-17 (Noiz kontsultatua: 2025-01-17).
* ↑ (Gaztelaniaz) La zornotzarra Itxaso Berrojalbiz será la nueva Diputada de Hacienda y Finanzas – www.hilerozornotzan.eus. (Noiz kontsultatua: 2025-01-17).

## Kanpo estekak

* https://gardentasuna.bizkaia.eus/es/-/itxaso_berrojalbiz_zabala
* Datuak: Q107289423
# Capucine Motte

Capucine Motte (Belgika, 1971) eleberrigilea da. 2015ean, Anaïs-Nin literatur saria sortu zuen Nelly Alardekin.

## Obrak

* La Vraie Vie des jolies filles, Éditions Jean-Claude Lattès, Paris, 2010, 301 or. ISBN 978-2-7096-3456-4$^,$
* Apollinaria: une passion russe, Éditions Jean-Claude Lattès, Paris, 2013, 296 or. ISBN 978-2-7096-3631-5
       - Alexander-Nimier Saria 2013

## Sariak eta aipamenak

* 2013: Roger-Nimier saria, Apollinaria: une passion russe lanagatik

## Erreferentziak

* ↑ V. Cassaringrand. (http://bibliobs.nouvelobs.com/romans/20100608.BIB2568/la-petite-motte.html).+La petite Motte. .
* ↑ Julien Vedel. La vraie vie des jolies filles, un roman méchamment drôle. .
* ↑ Jean-Marie Rouart. (28 mai 2013). Capucine Motte: une liaison dangereuse - Paris Match. .
* ↑ Le prix Nimier couronne Capucine Motte. 3 juin 2013.

## Kanpo estekak

* Datuak: Q13416880